25 mart kuni Afg‘oniston poytaxti Kobulda sikxlar ibodatxonasiga jangarilar tomonidan hujum sodir etilishi oqibatida kamida 25 kishi halok bo‘ldi. Foto: AFP Bu haqda Tolo News telekanali xabar berdi. Yana 8 kishi yaralangan, 80 kishi qutqarilgan. Hujum ertalab sodir etilgan. Jangarilar dastlab portlovchi qurilmani harakatga keltirgan, so‘ngra otishma boshlagan. Ma’lum qilinishicha, hujumni sodir etgan 4 jangarining barchasi 6 soatga yaqin davom etgan maxsus amaliyot davomida yo‘q qilingan. Hujum uchun javobgarlikni IShID o‘z zimmasiga olgan.